Document ID: 32010D0618

KOMISJONI OTSUS,
14. oktoober 2010,
veinisektori riiklikest toetusprogrammidest ühtsesse otsemaksete kavasse ümberpaigutatud summade kohta vastavalt nõukogu määrusele (EÜ) nr 1234/2007
(teatavaks tehtud numbri K(2010) 7042 all)
(Ainult hispaania-, inglis-, kreeka-, malta- ja prantsuskeelne tekst on autentsed)
(2010/618/EL)
EUROOPA KOMISJON,
võttes arvesse Euroopa Liidu toimimise lepingut,
võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus), (1) eriti selle artiklit 103za,
ning arvestades järgmist:
(1)
Määruse (EÜ) nr 1234/2007 artiklis 103n on sätestatud, et saada olevate ühenduse vahendite jaotus ja veinisektori riiklike toetusprogrammide eelarvelised piirangud on sätestatud kõnealuse määruse Xb lisas.
(2)
Mõned liikmesriigid on määruse (EÜ) nr 1234/2007 artikli 103o kohaselt ette näinud vahendite ümberpaigutamise ühtsesse otsemaksete kavasse või hilisemate muudatuste tegemise oma riiklikes toetusprogrammides.
(3)
Komisjoni määruse (EÜ) nr 555/2008 (2) artiklis 3 on sätestatud, et liikmesriigid peaksid igast järgnevast vahendite ümberpaigutamisest ühtsesse otsemaksete kavasse teatama enne selle kava kohaldamise kalendriaastale eelneva aasta 1. detsembrit.
(4)
Selguse huvides ja kooskõlas määruse (EÜ) nr 1234/2007 artikliga 103za peaks komisjon avaldama summad, mis asjaomased liikmesriigid on teatanud vastavalt määruse (EÜ) nr 555/2008 artiklitele 2 ja 3.
(5)
Käesoleva otsusega ettenähtud meetmed on kooskõlas põllumajandusturgude ühise korralduse komitee arvamusega,
ON VASTU VÕTNUD KÄESOLEVA OTSUSE:
Artikkel 1
Riiklikest toetusprogrammidest ühtsesse otsemaksete kavasse eelarveaastateks 2010-2013 ümberpaigutatud summad on sätestatud käesoleva otsuse lisas.
Artikkel 2
Käesolev otsus on adresseeritud Kreeka Vabariigile, Hispaania Kuningriigile, Luksemburgi Suurhertsogiriigile, Malta Vabariigile ning Suurbritannia ja Põhja-Iiri Ühendkuningriigile.
Brüssel, 14. oktoober 2010

Labels: 17
19
5
7
6